CELEX: 32019R0613
Language: et
Date: 2019-04-09 00:00:00
Title: Komisjoni rakendusmäärus (EL) 2019/613, 9. aprill 2019, teatavate kaupade klassifitseerimise kohta kombineeritud nomenklatuuris

16.4.2019   
               
               
                  ET
               
               
                  Euroopa Liidu Teataja
               
               
                  L 105/8
               
            
         KOMISJONI RAKENDUSMÄÄRUS (EL) 2019/613,
         9. aprill 2019,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 9. aprill 2019
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Stephen QUEST
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon
                        (CN-kood)
                     
                     
                        Põhjendus
                     
                  
                        (1)
                     
                     
                        (2)
                     
                     
                        (3)
                     
                  
                        Roostevabast terasest sisekeermega toode. Toode on mutrikujuline, äärikuga ühes otsas.
                        Toode on ette nähtud kasutamiseks mootorsõiduki hüdropidurisüsteemi torustiku koostus.
                        Kinnikeeratuna hoiab toode liitmiku komponendid õiges asendis, sulgedes sellega hüdrotihendi.
                        Vt fotot (*1)
                        
                     
                     
                        7318 16 39 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 7318 , 7318 16  ja 7318 16 39  sõnastusega.
                        Tootel on rubriiki 7318  klassifitseeritud keermestatud toodete objektiivsed tunnused.
                        Toodet ei või klassifitseerida toruliitmikuna rubriiki 7307 , kuna toode avaldab liitmiku komponentidele üksnes survet ja ei puutu kokku torustikku mööda edastatava vedelikuga. Toote sisekeere ei ole projekteeritud hüdrotihendi moodustamiseks ega selle käigus hoidmiseks.
                        Tulenevalt kombineeritud nomenklatuuri klassifitseerimise üldreeglist 2a ei või toodet klassifitseerida lõpetamata toruliitmikuks/muhviks, kuna sellel ei ole valmis toruliitmiku/muhvi põhiomadusi.
                        Rubriiki 7307  ei kuulu poldid, mutrid, kruvid jne, mis sobivad kasutamiseks toruliitmike ühendamisel (vt HSi selgitavad märkused, rubriik 7307 , punkt b).
                        Järelikult tuleb toode klassifitseerida CN-koodi 7318 16 39  alla kui muud roostevabast terasest mutrid.
                     
                  
               
            
               (*1)  Fotod on üksnes illustreerivad.